CELEX: 31988R1923
Language: el
Date: 1988-06-30 00:00:00
Title: Κανονισμός (ΕΟΚ) αριθ. 1923/88 της Επιτροπής της 30ής Ιουνίου 1988 που καθορίζει τα εξισωτικά ποσά προσχωρήσεως που εφαρμόζονται στον τομέα των σιτηρών για την περίοδο 1988/89 καθώς και τους συντελεστές που πρέπει να ληφθούν υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα

Avis juridique important

|

31988R1923

Κανονισμός (ΕΟΚ) αριθ. 1923/88 της Επιτροπής της 30ής Ιουνίου 1988 που καθορίζει τα εξισωτικά ποσά προσχωρήσεως που εφαρμόζονται στον τομέα των σιτηρών για την περίοδο 1988/89 καθώς και τους συντελεστές που πρέπει να ληφθούν υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα  

Επίσημη Εφημερίδα αριθ. L 169 της 01/07/1988 σ. 0006 - 0007

***** ΚΑΝΟΝΙΣΜΟΣ (ΕΟΚ) αριθ. 1923/88 ΤΗΣ ΕΠΙΤΡΟΠΗΣ  της 30ής Ιουνίου 1988  που καθορίζει τα εξισωτικά ποσά προσχωρήσεως που εφαρμόζονται στον τομέα των σιτηρών για την περίοδο 1988/89 καθώς και τους συντελεστές που πρέπει να ληφθούν υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχωρήσεως στον τομέα των σιτηρών λόγω της προσχωρήσεως της Ισπανίας (1), και ιδίως το άρθρο 7,  Εκτιμώντας:  ότι, σύμφωνα με το άρθρο 72 παράγραφος 1 της πράξης προσχώρησης, τα εξισωτικά ποσά προσχωρήσεως ισούνται με τη διαφορά που υπάρχει μεταξύ των τιμών που καθορίζονται στην Ισπανία και των τιμών παρεμβάσεως που ισχύουν στην Κοινότητα, με τη σύνθεσή της στις 31 Δεκεμβρίου 1985, οι τελευταίες δε τιμές αποτελούν την εγγύηση που παρέχεται στον παραγωγό· ότι οι τιμές αυτές καθορίστηκαν στα πλαίσια των συντηρητικών μέτρων που ελήφθησαν από την Επιτροπή αναμένοντας οριστική απόφαση του Συμβουλίου επί των τιμών για την περίοδο 1988/89·  ότι, ωστόσο, λόγω της τροποποιήσεως του καθεστώτος παρεμβάσεως που προβλέπεται από τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (3), η αγορά στην παρέμβαση πραγματοποιείται σε επίπεδο χαμηλότερο από την τιμή παρεμβάσεως· ότι το επίπεδο αυτό, το οποίο αποτελεί εφεξής την πραγματική εγγύηση που παρέχεται στον παραγωγό, πρέπει εφεξής να χρησιμοποιηθεί ως βάση υπολογισμού των εξισωτικών ποσών προσχωρήσεως·  ότι σύμφωνα με το άρθρο 111 παράγραφος 3 της εν λόγω πράξεως τα εξισωτικά ποσά προσχωρήσεως που εφαρμόζονται στα μεταποιημένα προϊόντα προέρχονται από εκείνα που εφαρμόζονται στα προϊόντα στα οποία αναφέρονται με τη βοήθεια συντελεστών που πρόκειται να καθοριστούν· ότι οι συντελεστές αυτοί πρέπει να καθοριστούν λαμβάνοντας υπόψη, αφενός, τα τεχνικά στοιχεία της μεταποιήσεως και, αφετέρου, το γεγονός ότι αυτά τα εξισωτικά ποσά εφαρμόζονται συγχρόνως κατά τις εισαγωγές, τις εξαγωγές και τις συναλλαγές μεταξύ της Κοινότητας, με τη σύνθεσή της στις 31 Δεκεμβρίου 1985, και της Ισπανίας·  ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα εξισωτικά ποσά προσχωρήσεως που εφαρμόζονται στα προϊόντα που αναφέρονται στο άρθρο 1 στοιχεία α) και β) του κανονισμού (ΕΟΚ) αριθ. 2727/75 καθορίζονται για την περίοδο εμπορίας 1988/89 στο παράρτημα Α.  2. Καθορίζονται στο παράρτημα Β:  - τα εξισωτικά ποσά προσχωρήσεως που εφαρμόζονται στα προϊόντα που αναφέρονται στο άρθρο 1 στοιχείο γ) του κανονισμού (ΕΟΚ) αριθ. 2727/75 για την περίοδο εμπορίας 1988/89,  - οι συντελεστές που αναφέρονται στο άρθρο 111 παράγραφος 3 της πράξης προσχώρησης.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 25.  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 110 της 29. 4. 1988, σ. 7.  ΠΑΡΑΡΤΗΜΑ Α  (ECU/τόνο)  1.2 //  //  // Κωδικός ΣΟ   // Εξισωτικά ποσά προσχωρήσεως  //    //   // 0709 90 60   // 4,31   // 0712 90 19   // 4,31  // 1001 10 10   // 51,17   // 1001 10 90   // 51,17 (1)  // 1001 90 91   // 4,31   // 1001 90 99   // 4,31   // 1002 00 00   // 7,16   // 1003 00 10   // 8,74   // 1003 00 90  // 8,74   // 1004 00 10   // 8,39   // 1004 00 90   // 8,39  // 1005 10 90   // 4,31   // 1005 90 00   // 4,31   // 1007 00 90   // 8,74   // 1008 10 00   // 8,74   // 1008 20 00  // 8,74   // 1008 90 10   // 7,16   // 1008 90 90   // 8,74  //    //  (1) Για μια παρτίδα σκληρού σίτου που περιλαμβάνει περισσότερα από 5 % μαλακό σίτο, το ποσό που θα χορηγηθεί μειούται ανάλογα με την υπέρβαση του ποσοστού που καθορίζεται ανωτέρω.  ΠΑΡΑΡΤΗΜΑ Β  (ECU/τόνο)  1.2.3 //  //  //  // Κωδικός ΣΟ   // Συντελεστής  // Εξισωτικά ποσά προσχωρήσεως   //    //   //   // 1101 00 00   // 1,14   // 4,92   // 1102 10 00   // 1,25   // 8,95  // 1103 11 10   // 1,52   // 77,27   // 1103 11 90   // 1,23  // 5,30   //    //   //